Filippa Lindahl og Sigríður Sigurjónsdóttir Andlagsstökk í máltöku tveggja íslenskra barna Andlagsstökk ( e. object shift ) hefur verið rannsakað töluvert í máli fullorðinni Íslendinga ( t.d. Collins og Höskuldur Þráinsson 1996 , Höskuldur Þráinsson 2001 , 2007 ) en engin kerfisbundin rannsókn hefur farið fram á því hvernig íslensk börn tileinka sér andlagsstökk . Rannsóknir á þróun andlagsstökks í máli norskra og sænskra barna sýna að þau eru lengi að ná valdi á því og það kemur afar sjaldan fyrir í máli þeirra ( Josefsson 1996 , Anderssen et al . 2010 , Anderssen et al . 2012 ) . Þannig er máltöku andlagsstökks ekki lokið í langsniðsgögnum frá 3 ; 0 - 3 ; 6 ára norskum og sænskum börnum og framköllunarpróf sýna að þau ná ekki valdi á andlagsstökki fyrr en við 5 - 6 ára aldur . Í þessum fyrirlestri verður fjallað um þróun andlagsstökks í langsniðsgögnum frá tveimur íslenskum stúlkum , Evu og Fíu . Niðurstöður benda til að þróun andlagsstökks í máli íslenskra barna sé að nokkru leyti ólík þróun þess í norsku og sænsku . Fylgst var með Evu á aldrinum 1 ; 1 - 2 ; 4 ára og Fíu 0 ; 10 - 4 ; 3 ára . Langsniðsgögnin voru könnuð með tilliti til stöðu andlags og setningaratviksorðs . Á fyrsta stigi , þegar stúlkurnar eru tveggja ára og yngri , beitir hvorug þeirra andlagsstökki og öll andlög eru í grunnstöðu ( 1 ) . Báðar stúlkurnar beita andlagsstökki í fyrsta skipti skömmu eftir tveggja ára afmælisdag sinn ( 2 ) . Eftir það , á öðru stigi , beita þær stundum réttilega andlagsstökki en stundum beita þær því hins vegar ekki þar sem það er skyldubundið í íslensku , þ.e. þegar um er að ræða fornafn ( 3 ) . Í rannsókn á gögnunum frá Fíu kemur í ljós að um þriggja ára aldur hefur hún náð málhæfni fullorðinna , þar sem hún beitir andlagsstökki kerfisbundið aðeins þar sem það á við í máli fullorðinna ( 4 ) . ég vil ekki vatn / Eva á ekkiþetta golfsett / Eva á ekkimig / hún er ( ) ( ( HL ) ) sér dýrin ekki ( ( HL ) ) / ég held það nú ekki / veit það ekki / ég var ekkiþað / Lubba finnst ekki það best / Guð hjálpar nefnilega ekki mér / nenni þvíekki / ég veit þettaekki / Eva ég næ henniekki úr þessum bíl / Þessar niðurstöður sýna að Fía er miklu yngri þegar hún nær valdi á andlagsstökki en norsk og sænsk börn , a.m.k. hvað varðar færslu fornafna . Fá dæmi eru um andlagsstökk fullra nafnliða í gögnunum frá Fíu og Evu en slík færsla er valfrjáls í íslensku . Niðurstöður rannsóknarinnar benda einnig til að fornafnið það hafi sérstöðu í máltöku andlagsstökks í íslensku . Það getur ýmist vísað í NL , SL eða heila setningu ( S ) . Flest dæmin með andlagsstökki í gögnunum fela í sér að það er fært þegar það vísar í SL eða S. Andlagsstökki er einmitt oft beitt á þetta fornafn í máli fullorðinna Íslendinga ( Lindahl 2019 ) en samsvarandi fornöfn í norrænu meginlandsmálunum geta aðeins færst einstaka sinnum ( Andréasson 2010 , Bentzen og Anderssen 2019 ) .